Algerië - Wikipedia
جمهورية الجزائر الديمقراطية الشعبية (Arabies)
Tagduda Tadzayrit Tugduyant Tagherfant (Berbers)
Republiek van Algerië
Nasionale leuse: بالشّعب وللشّعب
(Arabies vir: "Deur die mense en vir die mense")
(Arabies vir: "Ons belowe")
36°42′N 3°13′O﻿ / ﻿36.700°N 3.217°O﻿ / 36.700; 3.217
2 381 741 km2 (10de)
919 595 myl2
38 700 000 (34ste)
37 900 000
15,9 / km2 (208ste)
37,9 / myl2
0,717 (93ste) – hoog
35,3 – medium
Kaart wat Algerië vertoon
Algerië (Berber: Dzayer, Arabies: الجزائر) is 'n groot Noord-Afrikaland en die grootste land in Afrika. Dit vorm saam met Marokko en Tunisië, waartussen dit lê, die Maghreb (of Tamazgha). In die suide grens dit, van wes na oos, aan die Wes-Sahara, Mauritanië, Mali, Niger en Libië. Die Middellandse See vorm die noordgrens.
Algerië het 'n ou Berber-beskawing wat dateer uit die jaar 200 v.C. tydens die Berber-koninkryk Numidië. Algerië is 'n voormalige kolonie van Frankryk tussen 1830 en 1962. Die land het op 5 Julie 1962 onafhanklik geword.
Die hoofstad is Algiers. Die meeste mense woon in die breë, bergagtige kusstrook. In die suide is 'n deel van die noordelike Sahara. Die oorheersende godsdiens is Islam, maar die land het ook 'n klein persentasie Christene.
Sedert 1992 beveg die Algerynse regering diverse groepe Islamitiese ekstremiste. Veral deur terreuraksies van hierdie groepe, het tienduisende mense in dorpe en stede in die noorde van Algerië gesterf. Ook tans duur hierdie aanslae voort. Dié land ly ook onder werkloosheid, watertekort en behuisingsnood. In 2003 is die noorde deur 'n swaar aardbewing getref.
Data[wysig | wysig bron]
Basisgegevens[wysig | wysig bron]
Bestuursindeling: 48 provinsies
Hoofstad: Algiers (1 519 740 inwoners (1998), agglomerasie 2 600 000)
Ander stede: Oran (655 850), Constantine (462 200), Batna (242 500), Annaba (215 100), Setif (211 900), Sidi bel Abbès (180 300), Beskra (171 000),